**Općinski načelnik**

KLASA: 335-01/25-01/01

URBROJ: 2198-9-2-24-3

Starigrad Paklenica, 4. srpnja 2024. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 46. Statuta Općine Starigrad („Službeni glasnik Zadarske županije“, broj 3/18, 8/18, 3/20, 3/21 i 20/23) te članka 9. Odluke o radnom vremenu ugostiteljskih objekata na području Općine Starigrad („Službeni glasnik Zadarske županije“ broj 22/17), a uz prethodno Mišljenje Turističkog vijeća TZO Starigrad, Općinski načelnik Općine Starigrad, OIB: 52749374195, donio je

**O D L U K U**

**o produženju radnog vremena ugostiteljskih objekata**

**I.**

Na području Općine Starigrad odobrava se produžetak radnog vremena ugostiteljskim objektima u noćima sa subote na nedjelju tijekom srpnja i kolovoza 2025. godine do 02:00 sata (u noćima sa: 5.-6. srpnja, 12.-13. srpnja, 19.-20. srpnja, 26.-27. srpnja, 2.-3. kolovoza, 9.-10. kolovoza, 16.-17. kolovoza, 23.-24. kolovoza, 30.-31. kolovoza):

**II.**

Na području Općine Starigrad povodom Dana pobjede i domovinske zahvalnosti i Dana hrvatskih branitelja 5. kolovoza 2025. godine, odobrava se produžetak radnog vremena ugostiteljskim objektima u noći sa 05. - 06. kolovoza 2025. godine do 3:00 sata.

**III.**

Na području Općine Starigrad povodom blagdana Velike Gospe 15. kolovoza 2025. godine, odobrava se produžetak radnog vremena svim ugostiteljskim objektima u noći sa 15. – 16. kolovoza do 3:00 sata.

**IV.**

Ugostiteljski objekti su dužni pridržavati propisa koji reguliraju mjere zaštite od buke, kao i propisa iz područja javnog reda i mira kao i svih propisa koji reguliraju njihovu djelatnost neovisno o dužini trajanja radnog vremena*.*

 OPĆINSKI NAČELNIK

 Marin Čavić